**SA Läänemaa ja EELK Lääne Praostkonna koostöökogu koosoleku protokoll 2023/1**

15.02.2023

Algus kell 10:00, lõpp kell 11:30

**Juhatas ja protokollis :** Marju Viitmaa

**Võtsid osa:** Tiit Salumäe, Kaido Saak, Kristo Hüdsi, Küllike Valk, Kari Tynkkynen, Lia Salumäe, Varje Paaliste, Angela Mäger, Kalli Pets, Andres Välli, Vello Vichterpal , Marju Viitmaa

**Päevakord:**

1. Eesti Vabariigi aastapäeva tähistamine

2.Sündmused märts-mai

3. Info ja jooksvad küsimused

Käsitletud teemad:

1.Eesti Vabariigi aastapäeva tähistamine

Angela Mäger: 24.02 kell 11:30 pärgade asetamine Vabadussõja mälestuskivi juures, 12:00 aktus-kontsert Vormsi rahvamajas

Kyllike Valk: 26. 02 kell 15 Ridala Püha Maarja-Magdaleena kirikus jumalateenistus armulauaga. Kaasa teenib Haapsalu toomkoor Sirje kaasiku juhatusel, orelil Lia Salumäe. Pärast jumalateenistust kohvilaud pastoraadis.

Kristo Hüdsi: 22.02 kell 10 osalen Nõva kooli üritusel ja 23.02 kell 11:45 Noarootsi koolis. Noarootsi koolis toimub hommikul viktoriin.

Tiit Salumäe: 24.veebruaril kell 11 toimub kontsertjumalateenistus Haapsalu toomkirikus. Kirikus on Haapsalu linna, koolide, asutuste ja organisatsioonide lipud. Laulab LÜG noortekoor. Läänemaa Ühisgümnaasiumis toimub traditsiooniline Heino Noorele pühendatud kõnevõistlus. Kõnevõistluse võitja peab oma kõne Haapsalu toomkirikus vabariigi aastapäeva jumalateenistusel.

Andres Välli: ürituste koondinfo saata kaitseliidule. 24.02. kell 12 EV aastapäeva tseremoonia Haapsalu lossiplatsil. Saadan ürituse kava.

Varje Paaliste: 23.02 toimub Martna kirikus palvus ja vabadussamba juures mälestushetk. Kell 13 Nõva vabadussamba juures meenutushetk, kell 18 tänuõhtu Oru kultuurisaalis, üritus on kutsetega , tunnustatakse valla aukodanikke, teenetemärkide saajaid ja aasta tegusid. 24. veebruari hommikul pidulikud lipu heiskamised Noarootsi lipuväljakul ja Palivere päevakeskuse lipuväljakul. 8:45 Noarootsi vabadussamba juures mälestushetk, 10:30 Lääne-Nigula vabadussamba juures küünalde ja lillede asetamine, 12:00 Kullamaa vabadussamba jalamil pidulik tseremoonia, kell 12:30 Kullamaa kultuurimajas õpilaste pidupäevakontsert. Kutsume kõiki inimesi leidma lähim vabadussammas, et süüdata seal tänuküünal ning mõtiskleda nii hapraks muutunud rahu ja vabaduse üle.

Kari Tynkkynen: 24. veebruaril kell 11 Piirsalu kirikus palvus ja meenutushetk Vabadussõja tahvli ees.

Kaido Saak: Mihkli surnuaial toimub mälestushetk.

**Otsustati**: Omavalitsused saadavad Marju Viitmaale sündmuste ajakava, Marju edastab Lääne-Elule.

**2. Sündmused märts-mai**

Küllike Valk: plaanis on korraldada talgud kihelkonna õunaaias.

Kaido Saak: praegu on kogudustes vaiksem aeg, toimuvad aastakoosolekud, eelarvete tegemised. 18. mail praostkonna koosolek Kullamaal.

Angela Mäger: 25.märtsil toimub Vormsil kultuuripäev, 29. aprillil Vormsi kirikuhoovis talgud, avatud sadamate päev.

Lia Salumäe: Vanamuusikafestival toimub 30 juulil, Kreegi päevade korraldamise kuupäev on veel lahtine.

Kristo Hüdsi: Märtsis on Lääne-Nigula kirikus küttesüsteemi paigaldus. Paigaldatakse maaküttesüsteem. 29. aprillil korraldame Noarootsis talgud, 6. mail on plaanis rattamatk , külastame Läänemaa kirikuid. Matka pikkus 50 km. Aprillis külastame Soome sõpruskogudusi.

Kalli Pets: Tegeleme Haapsalu muinsuskaitsekorra koostamisega. 23.veebruaril tutvustame linna volikogule Haapsalu kaitseala korda. Tekib 3 kategooriat. A kategooria- mälestise staatus, B kategooria-sekkutakse ainult fassaadi töödes, C kategooria-omanik saab vabalt tegutseda.

Varje Paaliste: 25. märtsil Ristil küüditamise päeva tähistamine. Kellaaeg kooskõlastada Haapsalu üritusega.

Andres Välli: eelmisel aastal toimus tule liikumine mööda raudteed Ristile. Ürituse korraldamist arutada veel kõigi osapooltega.

Tiit Salumäe: 25.märtsil toimub Haapsalu toomkirikus küünla süütamine, kellaajad täpsustame.

Kari Tynkkynen: Tähistame R. Tobiase sünniaastapäeva. 29. mail Kullamaa kirikus A. Uibo kontsert, 20. juuni RAMi kontsert. 15. juulil toimub Mihkli laat.

Andres Välli: kaitseliidus toimuvad erinevad õppused, õppuste intensiivsus on suur. Lipupäeva tähistame koostöös Haapsalu linnaga. Võidupüha tähistamine ja maakaitsepäev toimub sellel aastal Noarootsis. Pürksis näitused, laat. Ajakava märtsi lõpuks.

Vello Vichterpal: toimuvatest suurüritustest tuleks varakult teada anda, et saaksime nendega arvestada.

Marju Viitmaa: Läänemaa tantsupidu „Sinu jälgedes“ toimub 27. mail Haapsalu piiskopilinnuses. Rongkäigu korraldamiseks vajame politsei abi .

**Otsustati**: võtta informatsioon teadmiseks.

**3. Info ja jooksvad küsimused**

Järgmine koostöökogu koosolek toimub 10. mail kell 10:00

 Koosoleku juhataja ja protokollija Marju Viitmaa (allkirjastatud digitaalselt)